CELEX: 32007R1439
Language: lv
Date: 2007-12-05 00:00:00
Title: Komisijas Regula (EK) Nr. 1439/2007 ( 2007. gada 5. decembris ) par atsevišķu preču klasifikāciju kombinētajā nomenklatūrā

7.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 322/8
            
         
      KOMISIJAS REGULA (EK) Nr. 1439/2007
   (2007. gada 5. decembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. decembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 580/2007 (OV L 138, 30.5.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Komplekts sastāv no vairākiem spilventiņiem un plāksteriem, kuri satur šādas sastāvdaļas (svara procentos):
                  
                              
                                          —
                                       
                                       
                                          turmalīns
                                       
                                    
                           
                              4
                           
                        
                              
                                          —
                                       
                                       
                                          hitozāns
                                       
                                    
                           
                              5
                           
                        
                              
                                          —
                                       
                                       
                                          koka etiķis
                                       
                                    
                           
                              30
                           
                        
                              
                                          —
                                       
                                       
                                          pērļu pūderis
                                       
                                    
                           
                              4
                           
                        
                              
                                          —
                                       
                                       
                                          tīrs silīcija dioksīds
                                       
                                    
                           
                              4
                           
                        
                              
                                          —
                                       
                                       
                                          glikolskābe
                                       
                                    
                           
                              3
                           
                        
                              
                                          —
                                       
                                       
                                          dekstrīns
                                       
                                    
                           
                              50
                           
                        Saskaņā ar informāciju, kas norādīta uz iesaiņojuma, produkts ir paredzēts asins cirkulācijas uzlabošanai kājās, aktivējot šūnaudu metabolismu, un ķermeņa detoksikācijai.
                  Spilventiņi jāpielīmē pie kāju pēdām, izmantojot pievienotos plāksterus, uz 8 līdz 10 stundām.
                  Produkts ir iesaiņots salokāmā kartona iepakojumā pārdošanai mazumtirdzniecībā.
               
               
                  3824 90 98
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1, Nr. 3 b) un Nr. 6, kā arī KN kodu 3824, 3824 90 un 3824 90 98 aprakstiem.
                  Produktu nevar uzskatīt ne par ādas, ne arī par pēdu kopšanas līdzekli, jo galvenokārt tas nav plānots tādam mērķim (sk. Harmonizētās sistēmas 3304 pozīcijas skaidrojumu A, 3) un B punktu).
                  Produkta būtiskākā īpašība ir spilventiņi. Tie nenodrošina zinātniski pārbaudītu terapeitisku iedarbību, samazinot toksicitāti visā ķermenī, un nevar klasificēt nevienā no apakšpozīcijām 3004 vai 3005. Tie jāklasificē kā citi ķīmiskie preparāti, kas citur nav norādīti vai iekļauti.